(4). Преходните мерки за телешкото месо не са от значение за вноса в Съюза, тъй като вносът на телешко месо от Япония в Съюза не е разрешен от съображения за опазване на здравето на животните и общественото здраве, които не са свързани с радиоактивност. Японските органи също така информираха Комисията, че за продуктите, за които има забрана за пускане на японския пазар, е въведена и забрана за износ. Поради това, макар да не съществува необходимост от съображения за безопасност, с оглед осигуряването на съответствие между контрола, осъществяван от японските органи преди износа, и контрола на нивото на радионуклеидите, осъществяван при влизане в ЕС по отношение на фуражи и храни с произход или изпратени от Япония, е целесъобразно в Съюза временно да се прилагат същите максимално допустими нива на радионуклеиди в храните и фуражите от Япония, каквито са приложимите в Япония максимално допустими нива, доколкото те са по-ниски от стойностите, определени с Регламент (Евратом) No 3954/87.
 (5)
 Малко след ядрената авария беше въведено изискване за осъществяване на контрол за наличие на йод-131 и общото количество цезий-134 и цезий-137 във фуражи и храни с произход от Япония, тъй като имаше данни, че отделянето на радиоактивност в околната среда в много голяма степен е свързано с йод-131, цезий-134 и цезий-137, както и че има само силно ограничени или дори няма никакви емисии на радионуклеидите стронций (Sr-90), плутоний (Pu-239) и амерций (Am-241). Йод-131 има кратък период на полуразпад от 8 дни и тъй като няма отделяне на радиоактивност от засегнатата ядрена електроцентрала в околната среда през последните месеци, а състоянието на засегнатия ядрен реактор в момента е стабилно и не се очаква допълнително отделяне на радиоактивност в околната среда, йод-131 вече не е наличен в околната среда и следователно не се съдържа и във фуражите и храните от Япония. Следователно контролът за наличие на йод-131 вече не се изисква съгласно Регламент за изпълнение (ЕС) No 1371/2011 на Комисията от 21 декември 2011 г. за изменение на Регламент за изпълнение (ЕС) No 961/2011 за налагане на специални условия, регулиращи вноса на фуражи и храни с произход или изпратени от Япония, след аварията в ядрената електроцентрала „Фукушима“ (5). Поради това не е необходимо да се запазват максимално допустимите нива за йод-131 в настоящия регламент.
 (6)
 Регламент за изпълнение (ЕС) No 961/2011 предвижда също така максимално допустими нива за стронций, плутоний и амерций при нови случаи на отделяне на радиоактивност в околната среда, включително на посочените радионуклеиди. Като се има предвид, че състоянието на засегнатия ядрен реактор в момента е стабилно, възможността за нови случаи на отделяне на радиоактивност в околната среда е изключена или изключително малка и че до момента няма значително отделяне на стронций, плутоний и амерций в околната среда след аварията с ядрената електроцентрала, очевидно контролът за наличие на тези радионуклеиди в храните или фуражите от Япония не е необходим. Поради това не е необходимо да се запазват максимално допустимите нива за посочените радионуклеиди в настоящия регламент.
 (7)
 Регламент за изпълнение (ЕС) No 961/2011 е изменян два пъти, за да се вземе предвид развитието